Burjassot rep l’Ecoparc mòbil de la Emtre, del 16 al 18 de setembre
2025-07-24

Fidel a la seua cita amb Burjassot, l’Ecoparc mòbil de l’Entitat Metropolitana per al Tractament de Residus (Emtre) estarà en el municipi també el mes de setembre. Concretament, les veïnes i els veïns del municipi podran reciclar els seus residus del 16 al 18 de setembre.

Com és habitual, l’horari serà de 10.00 a 14.00 i de 16.00 a 19.00 hores el dijous 16 i el divendres 17 de setembre i de 10.00 a 13.00 hores, el dissabte 18 de setembre. L’Ecoparc mòbil s’instal·larà en l’aparcament de les Palmeres, al costat del Centre de Salut d’Especialitats i edl Mercat Municipal L’Almara.

En els Ecoparcs mòbils de l’Emtre es poden depositar residus com ara oli de cuina i de cotxe, pintures, dissolvents o càpsules de café, entre altres elements. També es poden depositar llibres i revistes, piles, termòmetres, reactius de laboratori, aerosols, aparells electrònics, bombetes, cartutxos d’impressores, telèfons mòbils i carregadors, bateries, DVD/CD o envasos contaminants, entre altres.

El mes d’octubre, l’Ecoparc visitarà Burjassot en dues ocasions, del 4 al 6 i del 21 al 23.